CELEX: 62016TA0348
Language: da
Date: 2017-04-06 00:00:00
Title: Sag T-348/16: Rettens dom af 6. april 2017 — Aristoteleio Panepistimio Thessalonikis mod ERCEA (Voldgiftsbestemmelse — Det syvende rammeprogram for forskning, teknologisk udvikling og demonstration — Minatran-kontrakten — støtteberettigede omkostninger — proceduren for afsigelse af udeblivelsesdom)

22.5.2017   
            
            
               DA
            
            
               Den Europæiske Unions Tidende
            
            
               C 161/29
            
         Rettens dom af 6. april 2017 — Aristoteleio Panepistimio Thessalonikis mod ERCEA
   (Sag T-348/16) (1)
   
   ((Voldgiftsbestemmelse - Det syvende rammeprogram for forskning, teknologisk udvikling og demonstration - Minatran-kontrakten - støtteberettigede omkostninger - proceduren for afsigelse af udeblivelsesdom))
   (2017/C 161/41)
   Processprog: græsk
   
      Parter
   
   
      Sagsøger: Aristoteleio Panepistimio Thessalonikis (Thessaloniki, Grækenland) ved advokat V. Christianos)
   
      Sagsøgt: Forvaltningsorganet for Det Europæiske Forskningsråd (ERCEA) (ved M. Pesquera Alonso og F. Sgritta, som befuldmægtigede)
   
      Sagens genstand
   
   Påstand støttet på artikel 272 TEUF om, at det fastslås, at fordringen i henhold til ERCEA’s debetnota nr. 3241606289 af 26. maj 2016 med et krav om, at sagsøgeren skal tilbagebetale en del — på 245 525,43 EUR — af det tilskud, som denne modtog for Minatran-projektet, er grundløs, og at dette beløb svarer til de støtteberettigede omkostninger.
   
      Konklusion
   
   
               1)
            
            
               Fordringen i henhold til debetnota nr. 3241606289 af 26. maj 2016 fra Forvaltningsorganet for Det Europæiske Forskningsråd (ERCEA) med et krav om, at Aristoteleio Panepistimio Thessalonikis skal tilbagebetale en del — på 245 525,43 EUR — af det tilskud, som dette universitet modtog for Minatran-projektet, er grundløs, og dette beløb svarer til de støtteberettigede omkostninger.
            
         
               2)
            
            
               Den delvise inddrivelse ved modregning af et beløb på 132 192,12 EUR af den påberåbte fordring er i strid med tilskudsaftale nr. 211166, der blev indgået den 18. august 2008 om gennemførelse af Minatran-projektet, og med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget.
            
         
               3)
            
            
               ERCEA betaler sagens omkostninger.
            
         
      (1)  EUT C 296 af 16.8.2016.